
Grozījumi Uzņēmumu ienākuma nodokļa likumā
Izdarīt Uzņēmumu ienākuma nodokļa likumā (Latvijas Vēstnesis, 2017, 156. nr.; 2018, 249. nr.; 2019, 62., 118. nr.; 2020, 29. nr.; 2021, 65.A, 193., 200. nr.; 2022, 69. nr.; 2023, 87., 247. nr.) šādus grozījumus:
1. Papildināt 3. pantu ar piekto daļu šādā redakcijā:
· 
· "(5) Šā likuma 4.2 panta piemērošanai alternatīvā nodokļa likme ir 15 procenti no taksācijas periodā aprēķinātās ar nodokli apliekamās bāzes par šā likuma 4. panta otrās daļas 1. punkta "a" apakšpunktā minēto objektu."
2. Papildināt likumu ar 4.2 pantu šādā redakcijā:
· 
· "4.2 pants. Nodokļa piemērošana nodokļa maksātājiem, kuru dalībnieki ir tikai fiziskās personas
· (1) Neatkarīgi no šā likuma 3. panta pirmās daļas un 4. panta noteikumiem nodokļa maksātāji, kuru dalībnieki taksācijas periodā, kurā tiek aprēķinātas dividendes, ir tikai fiziskās personas, taksācijas periodā aprēķinātajam šā likuma 4. panta otrās daļas 1. punkta "a" apakšpunktā minētajam objektam ir tiesīgi izvēlēties piemērot šā likuma 3. panta piektajā daļā noteikto alternatīvo nodokļa likmi.
· (2) Piemērojot šā panta pirmo daļu un nosakot taksācijas perioda ar uzņēmumu ienākuma nodokli apliekamo bāzi, ar uzņēmumu ienākuma nodokli apliekamā šā likuma 4. panta otrās daļas 1. punkta "a" apakšpunktā minētā objekta vērtību dala ar koeficientu 0,85."
3. Papildināt 10. pantu ar 4.1 un 4.2 daļu šādā redakcijā:
· 
· "(41) Šā panta pirmo daļu nepiemēro procentu maksājumiem par:
· 1) Latvijā un citā Eiropas Savienības dalībvalstī vai Eiropas Ekonomikas zonas valstī emitētajiem vērtspapīriem, kas iekļauti tirdzniecībai tirdzniecības vietā, Finanšu instrumentu tirgus likuma izpratnē;
· 2) finansējumu, kas piesaistīts ar Latvijā un citā Eiropas Savienības dalībvalstī vai Eiropas Ekonomikas zonas valstī reģistrēta un darbības atļauju saņēmuša kolektīvās finansēšanas pakalpojumu sniedzēja starpniecību Kolektīvās finansēšanas pakalpojumu likuma izpratnē (izņemot finansējumu, kuru izsniegusi ar nodokļa maksātāju saistīta persona);
· 3) finansējumu, kas piesaistīts ar Latvijā un citā Eiropas Savienības dalībvalstī vai Eiropas Ekonomikas zonas valstī licencētas ieguldījumu brokeru sabiedrības starpniecību Ieguldījumu brokeru sabiedrību likuma izpratnē (izņemot finansējumu, kuru izsniegusi ar nodokļa maksātāju saistīta persona);
· 4) vērtspapīriem, kurus emitējusi Latvijā un citā Eiropas Savienības dalībvalstī vai Eiropas Ekonomikas zonas valstī reģistrēta vērtspapīrošanas sabiedrība Vērtspapīrošanas likuma izpratnē;
· 5) aizņēmumu, kas saņemts no Latvijā un citā Eiropas Savienības dalībvalstī vai Eiropas Ekonomikas zonas valstī reģistrēta un pārvaldīta alternatīvā ieguldījumu fonda Alternatīvo ieguldījumu fondu un to pārvaldnieku likuma izpratnē (izņemot slēgto alternatīvo fondu, ja tā dalībnieks ir ar nodokļa maksātāju saistīta persona).
· (42) Šā panta pirmo daļu nepiemēro mērķsabiedrībām, kuras izveidotas saskaņā ar Publiskās un privātās partnerības likumu."
4. Papildināt 16. pantu ar piekto daļu šādā redakcijā:
· 
· "(5) Nodokļa maksātājs, kas izvēlējies piemērot šā likuma 4.2 pantu, aprēķinot dalībniekiem izmaksājamās šā likuma 4. panta otrās daļas 1. punkta "a" apakšpunktā minēto dividenžu summas, ietur iedzīvotāju ienākuma nodokli saskaņā ar likumu "Par iedzīvotāju ienākuma nodokli"."
5. Papildināt pārejas noteikumus ar 53. punktu šādā redakcijā:
· 
· "53. Šā likuma 10. panta 4.1 un 4.2 daļa piemērojama, sākot ar pārskata gadu, kas sākas 2028. gadā."
Likums stājas spēkā 2026. gada 1. janvārī.

